HMPRO บวกยาว 4 วันติด พุ่งต่อ 3% ทุบ “ออลไทม์ไฮ” เก็งงบฯ Q1 สดใสรับเศรษฐกิจไทยโต
HMPRO บวกยาว 4 วันติด พุ่งต่อ 3% ทุบ “ออลไทม์ไฮ” เก็งงบฯ Q1 สดใสรับเศรษฐกิจไทยโต โดยล่าสุด ณ เวลา 11.02 น. อยู่ที่ระดับ 15.50 บาท เพิ่มขึ้น 0.50 บาท หรือ 3.33% สูงสุดที่ระดับ 15.50 บาท ต่ำสุดที่ระดับ 15 บาท มูลค่าซื้อขาย 348.36 ล้านบาท
23 เม.ย. 2561

ผู้สื่อข่าวรายงานว่า ราคาหุ้น บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ณ เวลา 11.02 น. อยู่ที่ระดับ 15.50 บาท เพิ่มขึ้น 0.50 บาท หรือ 3.33% สูงสุดที่ระดับ 15.50 บาท ต่ำสุดที่ระดับ 15 บาท มูลค่าซื้อขาย 348.36 ล้านบาท โดยราคาหุ้นปรับตัวขึ้นทำสถิติสูงสุดตั้งแต่เข้าซื้อขายในตลาดหลักทรัพย์แห่งประเทศไทยเมื่อวันที่ 30 ต.ค. 2544

ทั้งนี้ ราคาหุ้น HMPRO ได้ปรับตัวขึ้นอย่างต่อเนื่องติดต่อกัน 4 วัน นับตั้งแต่ราคาหุ้นปิดที่ระดับ 14.10 บาท เมื่อวันที่ 17 เม.ย. 61
ด้าน บล.เคจีไอ (ประเทศไทย) ประเมินว่า HMPRO จะมีกำไรสุทธิในไตรมาส 1/2561 อยู่ที่ 1,300 ล้านบาท เพิ่มขึ้น 22.10% เมื่อเทียบกับช่วงเดียวกันของปีก่อนอยู่ที่ 1,046 ล้านบาท แต่ลดลง 16.30% เมื่อเทียบกับไตรมาสก่อนอยู่ที่ 1,526 ล้านบาท เนื่องจากคาดว่าอัตราการเติบโตของสาขาเดิม (SSSG) จะยังคงเป็นบวกอยู่ที่ 2.50% จากฐานที่ต่ำในปีที่แล้ว โดยการจับจ่ายใช้สอยในกรุงเทพฯ และจังหวัดที่เป็นศูนย์กลางการท่องเที่ยว